Hvis du vil have fjernet skorstensrøret, som er den del af skorstenen, der er inde i huset, er det meget udfordrende at gøre det selv. Du risikerer at pille ved bærende konstruktioner i huset og skal virkelig vide, hvad du laver.
Vil du kun fjerne den ydre del – piben – som sidder ovenpå taget, kan du godt gøre det selv, men der er nogle regler, du skal overholde. For eksempel skal du sikre dig selv med en sele, så du ikke kan falde ned. Det kan du læse meget mere om på Arbejdstilsynets hjemmeside.